normat
Normat var et tidsskrift for formidling af matematik. Tidsskriftet blev oprettet i 1952 af de matematiske foreninger i de nordiske lande Danmark, Norge, Sverige, Finland og Island ved sammenlægning af nogle nationale tidsskrifter. Tidsskriftets mål var at formidle seriøs matematik på de nordiske sprog, så interesserede elever på gymnasialt niveau og universitetsstuderende på de indledende trin af studierne kunne få et indblik i matematikkens verden i alle dens mange facetter.
Over årene bidrog mange kendte matematikere med artikler til tidsskriftet. Med tiden blev det imidlertid i stigende grad vanskeligt at få tilgang af egnede manuskripter, og flere forsøg på at få nyt liv i tidsskriftet løb ud i sandet. Det sidste nummer af tidsskiftet blev udgivet i 2013.